b'\n_START_ARTICLE_\n\xc5\xbdeljko \xc5\xa0turanovi\xc4\x87\n_START_PARAGRAPH_\n\xc5\xbdeljko \xc5\xa0turanovi\xc4\x87 (serbia kirillitsas \xd0\x96\xd0\xb5\xd1\x99\xd0\xba\xd0\xbe \xd0\xa8\xd1\x82\xd1\x83\xd1\x80\xd0\xb0\xd0\xbd\xd0\xbe\xd0\xb2\xd0\xb8\xd1\x9b; 31. jaanuar 1960 Nik\xc5\xa1i\xc4\x87 \xe2\x80\x93 30. juuni 2014 Pariis) oli Montenegro poliitik. Ta oli aastatel 2006\xe2\x80\x932008 Montenegro peaminister._NEWLINE_Ta l\xc3\xb5petas aastal 1983 Montenegro \xc3\x9clikooli \xc3\xb5igusteaduskonna. P\xc3\xa4rast \xc3\xbclikooli l\xc3\xb5petamist t\xc3\xb6\xc3\xb6tas ta \xc3\xbches Montenegro raadiojaamas justiitsteenistuse juhina. Aastal 1993 valiti ta Montenegro Sotsialistide Demokraatliku Partei nimekirjas Serbia ja Montenegro parlamenti. Ta on juhtinud Serbia ja Montenegro parlamendis oma erakonna fraktsiooni. Aastal 2001 sai tast Montenegro justiitsminister. P\xc3\xa4rast Milo \xc4\x90ukanovi\xc4\x87i tagasiastumist sai tast 10. novembril 2006 Montenegro peaminister; parlamendis anti tema peaministriks saamise poolt 42 h\xc3\xa4\xc3\xa4lt, vastuh\xc3\xa4\xc3\xa4li oli 28. Tema peaministriks oleku ajal allkirjastas ta lepingu alustada stabiliseerimis- ja assotsieerimisprotsessi Euroopa Liiduga._NEWLINE_Ta astus 31. jaanuaril 2008. aastal tervislikel p\xc3\xb5hjustel (kuna tema kopsust leiti kasvaja) ametist tagasi; 29. veebruaril 2008 kinnitas Montenegro parlament (skup\xc5\xa1tina). \xc5\xbdeljko \xc5\xa0turanovi\xc4\x87 suri 30. juunil 2014 Pariisis 54-aastaselt.'